ประกาศกรุงเทพมหานครเรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอด บางลำภู ถนนไกรสีห์ เขตพระนคร โดยที่เป็นการสมควรปรับปรุงประกาศกรุงเทพมหานครเรื่อง กำหนดขนาดและชนิดยานยนต์อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอด บางลำภู ถนนไกรสีห์ เขตพระนคร ให้เหมาะสมยิ่งขึ้นอาศัยอำนาจตามความในข้อ๔ และข้อ ๖ แห่งข้อบัญญัติกรุงเทพมหานคร เรื่องการเรียกเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานคร พ.ศ.๒๕๓๓ ผู้ว่าราชการกรุงเทพมหานครจึงออกประกาศไว้ ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิก(๑)ประกาศกรุงเทพมหานคร เรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอด บางลำภู ถนนไกรสีห์ เขตพระนคร ลงวันที่ ๒๘ กันยายน ๒๕๔๔(๒)ประกาศกรุงเทพมหานคร เรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอด บางลำภู ถนนไกรสีห์ เขตพระนคร (ฉบับที่ ๒) ลงวันที่ ๘ มกราคม ๒๕๔๕ข้อ ๓การจอดยานยนต์ในอาคารที่จอดยานยนต์ของกรุงเทพมหานคร บริเวณตลาดยอด บางลำภูถนนไกรสีห์ เขตพระนคร มี ๒ ประเภท ดังต่อไปนี้(๑)ประเภทการจอดประจำ(๒)ประเภทการจอดชั่วคราวข้อ ๔[๒] ให้รถยนต์ไม่เกินสี่ล้อที่มีความสูงไม่เกิน ๒.๐๐ เมตร และรถจักรยานยนต์เข้าจอดในอาคารที่จอดยานยนต์ประเภทการจอดประจำได้โดยเสียค่าธรรมเนียมในอัตราต่อคันตามชนิดยานยนต์ ดังต่อไปนี้(๑) รถยนต์เดือนละ ๔,๐๐๐บาท(๒) รถจักรยานยนต์เดือนละ ๑,๐๐๐บาทอัตราค่าธรรมเนียมตามวรรคหนึ่งได้รวมภาษีมูลค่าเพิ่มไว้ด้วยแล้วข้อ ๕ ให้ผู้ที่ประสงค์นำยานยนต์เข้าจอดในอาคารที่จอดยานยนต์ประเภทการจอดประจำติดต่อเพื่อขอมีบัตรจอดยานยนต์จากเจ้าหน้าที่ประจำอาคารที่จอดยานยนต์โดยยื่นเอกสารประกอบด้วยสำเนาบัตรประจำตัวประชาชนหรือสำเนาบัตรอื่นใดที่กฎหมายรับรองให้ใช้แทนบัตรประจำตัวประชาชนสำเนาทะเบียนบ้าน และหลักฐานการเป็นผู้ครอบครองยานยนต์แสดงต่อเจ้าหน้าที่พร้อมชำระค่าธรรมเนียมตามชนิดยานยนต์และค่ามัดจำบัตรจอดยานยนต์จำนวน๓๐๐ บาท โดยค่ามัดจำบัตรจอดยานยนต์จำนวนนี้จะคืนให้เมื่อยกเลิกการใช้บริการและคืนบัตรจอดยานยนต์แก่เจ้าหน้าที่แต่จะริบไว้เป็นค่าปรับในกรณีที่ไม่คืนบัตรจอดยานยนต์แก่เจ้าหน้าที่หรือบัตรจอดยานยนต์สูญหาย หัก งอ หรือชำรุดจนไม่สามารถใช้งานได้อันเกิดจากการกระทำของผู้ถือบัตรและในกรณีที่ประสงค์ใช้บริการจอดยานยนต์ต่อไปให้ดำเนินการขอมีบัตรจอดยานยนต์พร้อมชำระค่ามัดจำบัตรจอดยานยนต์ทุกครั้งในกรณีใช้สิทธิจอดยานยนต์ไม่ครบเดือนจะไม่มีสิทธิเรียกค่าธรรมเนียมคืนแต่อย่างใดการนำยานยนต์เข้าและออกจากอาคารที่จอดยานยนต์จะต้องแสดงบัตรจอดยานยนต์ต่อเจ้าหน้าที่ประจำตู้ทางเข้าและออกทุกครั้งพร้อมปฏิบัติตามเงื่อนไขและคำแนะนำของเจ้าหน้าที่โดยเคร่งครัดข้อ ๖[๓] ให้รถยนต์ไม่เกินสี่ล้อที่มีความสูงไม่เกิน ๒.๐๐ เมตร และรถจักรยานยนต์เข้าจอดในอาคารที่จอดยานยนต์ประเภทการจอดชั่วคราวได้ตั้งแต่เวลา๐๖.๐๐ น. ถึง ๐๒.๓๐ น. ของทุกวัน โดยเสียค่าธรรมเนียมในอัตราต่อคันตามชนิดยานยนต์ดังต่อไปนี้(๑) รถยนต์(ก) ภายในหนึ่งชั่วโมงแรก ๒๐ บาท(ข)ชั่วโมงต่อไปชั่วโมงละ ๓๐ บาท เศษของชั่วโมงถ้าไม่เกิน ๓๐ นาที คิด ๑๕ บาท ถ้าเกิน๓๐ นาที คิดเป็นหนึ่งชั่วโมง(๒) รถจักรยานยนต์(ก) ภายในหนึ่งชั่วโมงแรก ๑๐ บาท(ข)ชั่วโมงต่อไปชั่วโมงละ ๑๕ บาท เศษของชั่วโมง ถ้าไม่เกิน ๓๐ นาที คิด ๕ บาท ถ้าเกิน๓๐ นาที คิดเป็นหนึ่งชั่วโมงให้ยานยนต์ซึ่งเข้าจอดในอาคารที่จอดยานยนต์ประเภทการจอดชั่วคราวตั้งแต่เวลา๒๑.๐๐ น. ถึง ๐๒.๓๐ น.โดยในกรณีใช้ระยะเวลาการจอดยานยนต์ตั้งแต่สามชั่วโมงขึ้นไปให้เสียค่าธรรมเนียมในลักษณะเหมาจ่ายต่อคันตามชนิดยานยนต์ดังต่อไปนี้(๑) รถยนต์คันละ ๑๐๐ บาท(๒) รถจักรยานยนต์คันละ ๕๐ บาทในกรณีที่มีการจอดยานยนต์เกินกำหนดเวลานอกจากจะต้องเสียค่าธรรมเนียมตามอัตราที่กำหนดแล้วจะต้องมีการเสียค่าธรรมเนียมเพิ่มทุกครั้งที่มีการจอดยานยนต์ในช่วงเวลาที่เกินกำหนด แม้จะเป็นการจอดยานยนต์ต่อเนื่องก็ตามโดยรถยนต์เสียค่าธรรมเนียมเพิ่มครั้งละ ๑๐๐ บาท และรถจักรยานยนต์เสียค่าธรรมเนียมเพิ่มครั้งละ๓๐ บาทอัตราค่าธรรมเนียมและอัตราค่าธรรมเนียมเพิ่มตามข้อนี้ได้รวมภาษีมูลค่าเพิ่มไว้ด้วยแล้วข้อ ๗ให้ผู้ที่นำยานยนต์เข้าจอดในอาคารที่จอดยานยนต์ประเภทการจอดชั่วคราวรับบัตรจอดยานยนต์จากเจ้าหน้าที่ที่ประตูทางเข้าและต้องปฏิบัติตามเงื่อนไขในบัตรจอดยานยนต์และคำแนะนำของเจ้าหน้าที่โดยเคร่งครัดและให้ชำระค่าธรรมเนียมต่อเจ้าหน้าที่ที่ประตูทางออกก่อนนำยานยนต์ออกจากอาคารที่จอดยานยนต์ในกรณีบัตรจอดยานยนต์ประเภทการจอดชั่วคราวสูญหายหัก งอ หรือชำรุดจนไม่สามารถใช้งานได้อันเกิดจากการกระทำของผู้ถือบัตรแล้ว ผู้ถือบัตรหรือผู้ครอบครองยานยนต์ต้องชำระค่าปรับในกรณีนี้จำนวน๓๐๐ บาทข้อ ๘บัตรจอดยานยนต์ทั้งประเภทการจอดประจำและการจอดชั่วคราวต้องเก็บรักษาไว้เป็นหลักฐานกรณีบัตรจอดยานยนต์สูญหายให้แจ้งความต่อหัวหน้างานบริการที่จอดยานยนต์เจ้าพนักงานจัดเก็บรายได้ หรือเจ้าหน้าที่จัดเก็บรายได้ซึ่งปฏิบัติหน้าที่จัดเก็บค่าธรรมเนียมการจอดยานยนต์ประจำอาคารที่จอดยานยนต์โดยให้ผู้แจ้งนำบัตรประจำตัวประชาชนหรือบัตรอื่นใดที่กฎหมายรับรองให้ใช้แทนบัตรประจำตัวประชาชนพร้อมหลักฐานการเป็นผู้ครอบครองยานยนต์มาแสดงต่อเจ้าหน้าที่ประจำอาคารที่จอดยานยนต์เพื่อตรวจสอบพร้อมบันทึกสาเหตุการสูญหายตามแบบ ปค. ๑๔ก่อนนำยานยนต์ออกจากอาคารที่จอดยานยนต์ข้อ ๙ อาคารที่จอดยานยนต์ของกรุงเทพมหานคร บริเวณตลาดยอดบางลำภู ถนนไกรสีห์ เขตพระนคร เป็นสถานที่สำหรับจอดยานยนต์เท่านั้นกรุงเทพมหานครจะไม่รับผิดชอบในความเสียหายหรือสูญหายใด ๆอันเกิดแก่ทรัพย์สินที่นำเข้ามาในอาคารที่จอดยานยนต์แห่งนี้ทั้งสิ้นข้อ ๑๐[๔]ให้ผู้ใช้บริการจอดยานยนต์ประเภทการจอดประจำนำรถยนต์เข้าจอดได้เฉพาะบริเวณชั้น ๔ ชั้น ๕ ชั้น ๖ ชั้นดาดฟ้าและชั้นใต้ดินเว้นแต่กรณีจำเป็นให้จอดในพื้นที่ที่เจ้าหน้าที่แนะนำสำหรับรถจักรยานยนต์ให้จอดชั้นใต้ดินข้อ ๑๑[๕]กรณีสิทธิการจอดประเภทการจอดประจำในแต่ละเดือนสิ้นสุดลงให้ผู้ใช้บริการดำเนินการขอต่อสิทธิการจอดทันทีและหากวันที่สิ้นสุดสิทธิการจอดตรงกับวันหยุดราชการหรือวันหยุดนักขัตฤกษ์ให้ดำเนินการต่อสิทธิการจอดล่วงหน้าก่อนวันหยุดนั้นๆ หากจอดรถไว้ภายในอาคารที่จอดยานยนต์ขณะที่สิทธิการจอดสิ้นสุดลง ต้องชำระค่าธรรมเนียมรวมทั้งค่าธรรมเนียมเพิ่ม ตามอัตราและเงื่อนไขเช่นเดียวกับการจอดชั่วคราวประกาศ ณ วันที่ ๒๕ เมษายน พ.ศ. ๒๕๕๔ธีระชน มโนมัยพิบูลย์รองผู้ว่าราชการกรุงเทพมหานคร ปฏิบัติราชการแทนผู้ว่าราชการกรุงเทพมหานคร ประกาศกรุงเทพมหานคร เรื่อง กำหนดขนาดและชนิดยานยนต์อัตราค่าธรรมเนียม หลักเกณฑ์วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอดบางลำภู ถนนไกรสีห์ เขตพระนคร (ฉบับที่ ๒)[๖]ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/จัดทำ๑๖มกราคม ๒๕๖๒[๑] ราชกิจจานุเบกษาเล่ม ๑๒๘/ตอนพิเศษ ๖๑ ง/หน้า ๕๘/๑ มิถุนายน ๒๕๕๔[๒] ข้อ ๔แก้ไขเพิ่มเติมโดยประกาศกรุงเทพมหานคร เรื่อง กำหนดขนาดและชนิดยานยนต์อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอดบางลำภู ถนนไกรสีห์ เขตพระนคร (ฉบับที่ ๒)[๓] ข้อ ๖แก้ไขเพิ่มเติมโดยประกาศกรุงเทพมหานคร เรื่อง กำหนดขนาดและชนิดยานยนต์อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอดบางลำภู ถนนไกรสีห์ เขตพระนคร (ฉบับที่ ๒)[๔] ข้อ ๑๐เพิ่มโดยประกาศกรุงเทพมหานคร เรื่อง กำหนดขนาดและชนิดยานยนต์ อัตราค่าธรรมเนียมหลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอดบางลำภู ถนนไกรสีห์ เขตพระนคร (ฉบับที่ ๒)[๕] ข้อ ๑๑เพิ่มโดยประกาศกรุงเทพมหานคร เรื่อง กำหนดขนาดและชนิดยานยนต์ อัตราค่าธรรมเนียมหลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดยอดบางลำภู ถนนไกรสีห์ เขตพระนคร (ฉบับที่ ๒)[๖] ราชกิจจานุเบกษาเล่ม ๑๓๕/ตอนพิเศษ ๒๒๑ ง/หน้า ๓๙/๑๐ กันยายน ๒๕๖๑